CELEX: 62012TN0182
Language: lt
Date: 2012-04-26 00:00:00
Title: Byla T-182/12: 2012 m. balandžio 26 d. pareikštas ieškinys byloje HTTS prieš Tarybą

16.6.2012   
            
            
               LT
            
            
               Europos Sąjungos oficialusis leidinys
            
            
               C 174/29
            
         2012 m. balandžio 26 d. pareikštas ieškinys byloje HTTS prieš Tarybą
   
   (Byla T-182/12)
   2012/C 174/47
   Proceso kalba: vokiečių
   
      Šalys
   
   
      Ieškovė: HTTS Hanseatic Trade Trust & Shipping GmbH (Hamburgas, Vokietija), atstovaujama advokatų J. Kienzle ir M. Schlingmann
   
      Atsakovė: Europos Sąjungos Taryba
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2012 m. kovo 23 d. Tarybos reglamentą (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010, tiek, kiek jis susijęs su ieškove,
            
         
               —
            
            
               priteisti iš Tarybos bylinėjimosi išlaidas, įskaitant ieškovės išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas: ieškovės teisės į gynybą pažeidimas
               
                           —
                        
                        
                           Taryba pažeidė ieškovės teisę į veiksmingą teisminę gynybą ir nepaisė pareigos motyvuoti, nes nepakankamai motyvavo ieškovės pakartotiną įtraukimą į asmenų, organizacijų ar subjektų, kuriems pagal ginčijamo reglamento 23 straipsnį taikomos ribojamosios priemonės, sąrašą.
                        
                     
                           —
                        
                        
                           Taryba pažeidė jos teisę būti išklausytai, nes ši neturėjo galimybės išsakyti savo nuomonės iki jos pakartotino įtraukimo į sankcijų sąrašą ir negalėjo Tarybos įtikinti patikrinti sąrašą.
                        
                     
         
               2.
            
            
               Antrasis ieškinio pagrindas: pagrindo pakartotinai įtraukti ieškovę į sankcijų sąrašą nebuvimas
               
                           —
                        
                        
                           Tarybos nurodyti pagrindai nepateisina ieškovės pakartotino įtraukimo į sankcijų sąrašą, o jų turinys yra neteisingas. Ieškovė, be kita ko, tvirtina, kad jos nekontroliuoja IRISL.
                        
                     
                           —
                        
                        
                           Ieškovės įtraukimą į sankcijų sąrašą nulėmė akivaizdžiai klaidingas jos padėties ir veiklos vertinimas.
                        
                     
         
               3.
            
            
               Trečiasis ieškinio pagrindas: ieškovė pagrindinės teisės į nuosavybės apsauga pažeidimas
               
                           —
                        
                        
                           Ieškovės pakartotinas įtraukimas į sankcijų sąrašą nepagrįstai kelia grėsmę jos pagrindinei teisei į nuosavybės apsaugą, nes dėl Tarybos nepakankamai nurodytų motyvų ji negali suprasti priežasčių, dėl kurių buvo įtraukta į asmenų, kuriems taikomos sankcijos, sąrašą.
                        
                     
                           —
                        
                        
                           Ieškovės įtraukimas į sankcijų sąrašą nepagrįstai kelia grėsmę jos teisėms į nuosavybės apsaugą ir yra akivaizdžiai netinkamas siekiant ginčijamo reglamento tikslų. Kad ir kaip būtų, ieškovė mano, kad jos įtraukimas viršija tai, kas būtina šiems tikslams pasiekti.